Suaavid

Suaavid (ka: zuaavid) on kabiili berberite hõimurühm  Alžeeria kirdeosas Constantine'i provintsis Djurdjura mägedes. 

Juba Osmanite riigi ajal paistsid suaavidest palgasõdurite üksused silma vapruse poolest. 

Aastal 1830 moodustasid Prantsusmaa koloniaalvõimud  suaavide korpuse (Corps de Souaves), kuhu hakkas 1831 saabuma suaave. Suaavide nimi üldistus algul Põhja-Aafrikast värvatavatele vägedele üldse. 1840. aasta paiku hakati Suaavide Korpusesse võtma ainult prantslasi. Nimetus üldistus ka teiste riikide vägedele, mis kandsid sarnast idamaist mundrit.

Alžeeria
Aafrika rahvad